Document ID: /fineweb-2-swissfilter-quality_10-filterrobots/filtered/01375.jsonl.gz/13

A "Svájci napok" Orosházán kitűnően példázzák, hogy a nyelvvel a hozzá kapcsolódó kulturális terek is életre kelnek. A Német Nemzetiségi Önkormányzat és a Táncsics Mihály Gimnázium immár 10. alkalommal szervezte meg a Német Kulturális Hetet a gimnázium diákjai számára. E kerek évforduló részeként Svájc idén harmadik alkalommal állt a kulturális hét középpontjában. Voltak különböző versenyek, mint például az irodalom terén a "svájci művek szavalóversenye". A "Svájci Napokra" a diákok létrehoztak egy plakátkiállítást is, amely bemutatta a svájci kantonokat, a nagyobb városokat, a hagyományokat, valamint Svájc a kulináris oldalát is. A "Svájci kvíz" során a diákok összemérhették tudásukat, és díjakat nyerhettek. A fiatalabb korcsoportok kézműves munkáit szintén bemutatták a kiállításon, így tudtuk megcsodálni többek között a Szent Gotthárd-hágó, vagy Basel miniatűr mását.
A "Svájci napokat” a svájci nagykövet nyitotta meg ünnepélyes keretek között március 9-én. A délutáni programot a "Heidi" és "Schellen Ursli" svájci klasszikusok bemutatása mellett svájci dalok és egy Svájcról szóló előadás tették változatossá.
De Orosháza nem csak a "Svájci napok" miatt került fel a Grand Tour térképére. Itt található a svájci Woertz cég összeszerelő üzeme is. A Muttenz székhelyű Woertz AG története 1920-ban kezdődik. A cég a villamos berendezés-technika területén tevékenykedik. A vállalatot nemcsak a Gotthárd-bázisalagút építkezés alatti megvilágításával bízták meg, hanem az alagút vészvilágításának kialakításával is, amely tűz esetén 180 percig biztosítja az áramellátást. A városi önkormányzat az Orosháza központjában lévő ingatlant az elmúlt évben ajánlotta fel a Woertz cég magyar leányvállalatának. A korábban üresen álló banképület felújítása szebbé tette a városképet és emellett az ott dolgozók is nagyra értékelik munkahelyük központi elhelyezkedését. A cég bővítése által a jövőben mintegy száz ember számára nyújthat munkalehetőséget.
Ha többet szeretne megtudni a svájci Muttenz-ról, keresse fel a Muttenz oldalt!